钦定古今图书集成/明伦汇编/氏族典/第108卷 > 《廖用贤尚友录》 > 雷𬙂祚
## 钦定古今图书集成/明伦汇编/氏族典/第108卷 > 《廖用贤尚友录》 > 雷𬙂祚

按《明外史姜曰广传》：“雷𬙂祚，太湖人。崇祯三年举于
乡。十三年夏，帝思破格用人，特命举人贡生就试教
职者，悉用为部寺司属推官知县，𬙂祚得刑部主事。
十五年，擢武德道兵备佥事。十二月，山东被兵，𬙂祚
固守德州，有诏奖励。乃疏劾督师范志完，首辅周延
儒，尚书范景文，谕德方拱干，给事中朱徽、沈引培、袁”
彭年等疏入，帝心动，召𬙂祚陛见。抵京入对，召志完、
拱干质前疏中语。帝怒，诛志完，而令𬙂祚还任。初，𬙂
祚入朝，自谓得总宪，及是颇沮丧，忌之者亦多。寻以
忧去。福王时，朱统劾《曰广》，因及之，遂逮治。明年二
月，给事中林有本劾𬙂祚不孝、不忠，赐自尽。